Source: https://www.riigiteataja.ee/akt/417052016008
Timestamp: 2019-05-20 01:13:41+00:00
Document Index: 1454902

Matched Legal Cases: ['§ 1', '§ 2', '§ 21', '§ 3', '§ 22', '§ 1', '§ 94', '§ 2', '§ 67', '§ 74', '§ 80', '§ 82', '§ 21', '§ 3']

Otsustusõiguse ja ülesannete täitmise delegeerimine – Riigi Teataja
Otsustusõiguse ja ülesannete täitmise delegeerimine - sisukord
§ 1 Kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimuste otsustamise ja ülesannete täitmise delegeerimine
§ 2 Kooli pidaja pädevusse antud küsimuste otsustamise ja ülesannete täitmise delegeerimine
§ 21 Sotsiaalhoolekande ja lastekaitseseadusega kohaliku omavalitsuse üksusele pandud ülesannete täitmise delegeerimine
§ 3 Riikliku järelevalve ülesannete delegeerimine
RT IV, 17.05.2016, 8
Vastu võetud 15.10.2015 nr 19
RT IV, 23.10.2015, 2
10.03.2016 RT IV, 23.03.2016, 4 26.03.2016
05.05.2016 RT IV, 17.05.2016, 2 20.05.2016
Määrus kehtestatakse kohaliku omavalitsuse korralduse seaduse § 22 lõike 2 alusel
§ 1. Kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimuste otsustamise ja ülesannete täitmise delegeerimine
(1) Delegeerida Audru Vallavalitsuse pädevusse alljärgnevate seadustega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimuste otsustamine ja ülesannete täitmine, välja arvatud küsimuste osas, mis on seadustest tulenevalt volikogu ainupädevuses või määratud volikogu pädevusse Audru Vallavolikogu määrustest tulenevalt:
1) ehitusseadustik, välja arvatud § 94 lõikes 1 sätestatu osas;
2) ehitusseadustiku ja planeerimisseaduse rakendamise seadus;
3) keskkonnaseadustiku üldosa seadus;
4) korrakaitseseadus;
5) liiklusseadus;
6) maakatastriseadus;
7) maakorraldusseadus;
8) maapõueseadus;
9) maareformi seadus;
10) planeerimisseadus;
11) relvaseadus;
12) ruumiandmete seadus;
13) veeseadus;
14) välisõhu kaitse seadus.
(2) Delegeerida Audru Vallavalisuse pädevusse alljärgnevate määrustega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimuste otsustamine ja ülesannete täitmine, välja arvatud küsimuste osas, mis on seadusest tulenevalt volikogu ainupädevuses või määratud volikogu pädevusse Audru Vallavolikogu määrustest tulenevalt:
1) Vabariigi Valitsuse 06.11.1996. a määrusega nr 267 kinnitatud „Maa ostueesõigusega erastamise kord”;
2) Vabariigi Valitsuse 06.11.1996. a määrusega nr 268 kinnitatud „Maa enampakkumisega erastamise kord“;
3) Vabariigi Valitsuse 02.06.2006. a määrus nr 133 „Maa munitsipaalomandisse andmise kord“;
4) Vabariigi Valitsuse 03.09.1996. a määrusega nr 226 kinnitatud „Maa riigi omandisse jätmise kord“;
5) Vabariigi Valitsuse 30.06.1998. a määrusega nr 144 kinnitatud „Ehitise teenindamiseks vajaliku maa määramise kord“;
6) Vabariigi Valitsuse 05.02.1993. a määrus nr 36 „Õigusvastaselt võõrandatud vara tagastamise kord“;
7) Vabariigi Valitsuse 08.08.1996. a määrusega nr 211 kinnitatud „Peremehetu ehitise hõivamise kord“;
8) Vabariigi Valitsuse 29.04.1997. a määrusega nr 88 kinnitatud „Plaani- või kaardimaterjali alusel katastriüksuse moodustamise kord";
9) Vabariigi Valitsuse 23.10.2008. a määrus nr 155 „Katastriüksuse sihtotstarvete liigid ja nende määramise kord“;
10) Vabariigi Valitsuse 08.10.2015. a määrus nr 103 „Aadressiandmete süsteem“.
[RT IV, 17.05.2016, 2 - jõust. 20.05.2016]
§ 2. Kooli pidaja pädevusse antud küsimuste otsustamise ja ülesannete täitmise delegeerimine
Delegeerida Audru Vallavalitsuse pädevusse põhikooli- ja gümnaasiumiseaduses kooli pidaja pädevusse antud küsimuste otsustamine ja ülesannete täitmine, välja arvatud § 67 lõikes 2, § 74 lõikes 2, § 80 lõikes 1 ja § 82 lõikes 10 sätestatu osas.
§ 21. Sotsiaalhoolekande ja lastekaitseseadusega kohaliku omavalitsuse üksusele pandud ülesannete täitmise delegeerimine
Delegeerida Audru Vallavalitsuse pädevusse sotsiaalhoolekande seadusega ja lastekaitseseadusega kohaliku omavalitsuse üksusele pandud sotsiaalteenuste, sotsiaaltoetuste, vältimatu abi ja muu abi andmise korraldamisega seotud ülesannete täitmine
[RT IV, 23.03.2016, 4 - jõust. 26.03.2016]
§ 3. Riikliku järelevalve ülesannete delegeerimine
Delegeerida Audru Vallavalitsuse pädevusse seadusega kohalikule omavalitsusele, kohaliku omavalitsuse üksusele, organile või asutusele ja kohalikule omavalitsusorganile pandud riikliku järelevalve ülesannete täitmine.